Diari Oficial de la Generalitat Valenciana


Sumari del DOGV 5179, del 18-01-2006 (2006/445)

ACORD de 13 de gener de 2006, del Consell de la Generalitat, constituït en Junta General d'Accionistes, amb el caràcter d'Universal, de la mercantil Projecte Cultural de Castelló, SA, pel qual es reduïx el capital social i es modifiquen els seus Estatuts socials.
-----------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5179

Data del DOGV
:   18-01-2006

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2006/445


Data del document
:   13-01-2006

Organisme emissor
:   Projecte Cultural de Castelló, SA

Tipus de document
:   Acord

Anàlisi jurídica

 Descriptors 

:   * ampliació de capital
    * capital social
    * legislació
    * empresa pública

ACORD de 13 de gener de 2006, del Consell de la Generalitat, constituït en Junta General d'Accionistes, amb el caràcter d'Universal, de la mercantil Projecte Cultural de Castelló, SA, pel qual es reduïx el capital social i es modifiquen els seus Estatuts socials. [2006/X445]  
El Consell de la Generalitat, en la reunió del dia 13 de gener de 2006, va adoptar l'acord següent:  
Per mitjà del Decret 203/1997, d'1 de juliol, el Consell de la Generalitat, va crear la societat Projecte Cultural de Castelló, SA, com a empresa pública de la Generalitat.  
El text refós de la Llei de Societats Anònimes, aprovat pel Reial Decret Legislatiu 1.564/1989, de 22 de desembre, establix, en els articles 144 i 164, que tant la modificació dels Estatuts com la reducció del capital social correspon acordar-les a la Junta General d'Accionistes.   
La Generalitat és l'únic soci de la mercantil Projecte Cultural de Castelló, SA, per la qual cosa correspon al Consell de la Generalitat, constituït en Junta General Universal d'Accionistes, tant l'adopció de l'acord de modificació dels Estatuts de la societat com la reducció del seu capital social.   
Per tot això, el Consell de la Generalitat, constituït en Junta General d'Accionistes, amb el caràcter d'Universal, de la mercantil Projecte Cultural de Castelló, SA, accepta, per unanimitat, la realització de la Junta, així com els punts següents de l'orde del dia per a la reunió:  
1. Reducció del capital social de la mercantil amb càrrec a pèrdues d'exercicis anteriors en nou milions quinze mil cent huitanta euros (9.015.180 €), mitjançant l'amortització de 3.000 accions de 3.005,06 € de valor nominal cada una d'elles, numerades de la 536 a la 3.535, ambdues inclusivament.  
2. Modificació de l'article 7 dels Estatuts socials, a través de la qual es fixa el capital social en un milió sis-cents set mil set-cents set euros i deu cèntims (1.607.707,10 €), dividit en 535 accions nominatives de 3.005,06 euros de valor nominal cada una.  
3. Autorització al president i al secretari del Consell d'Administració per a realitzar els actes necessaris per a l'execució d'allò acordat en la reunió. A l'efecte s'atorgaran, si calen, les escriptures públiques corresponents i s'instarà a inscriure-les en el Registre Mercantil.   
4. Autorització al secretari del Consell d'Administració del Projecte Cultural de Castelló, SA, per a certificar el contingut de l'acta de la Junta Universal d'Accionistes i els acords presos.   
Es troben presents tots els socis de la societat, ja que, pel fet de tractar-se d'una empresa pública de la Generalitat, esta n'és l'únic soci.   
Després de la deliberació oportuna i no havent-hi intervencions la constància de les quals se sol·licite, el Consell de la Generalitat, en la seua condició de Junta General d'Accionistes, amb el caràcter d'Universal, per unanimitat,  
ACORDA  
Primer   
Reduir el capital social de la mercantil amb càrrec a pèrdues d'exercicis anteriors en nou milions quinze mil cent huitanta euros (9.015.180 €), mitjançant l'amortització de 3.000 accions de 3.005,06 € de valor nominal cada una d'elles numerades de la 536 a la 3.535, ambdues inclusivament.  
Segon  
Donar una nova redacció a l'article 7 dels Estatuts socials, una vegada amortitzat el 100% del valor nominal de totes i cada una de les accions numerades de la 536 a la 3.535, ambdues inclusivament, amb el següent text íntegrament substitutiu de l'anterior:  
.Article 7. Capital social i accionariat   
El capital social és d'un milió sis-cents set mil set-cents set euros i deu cèntims (1.607.707,10 €), dividit en 535 accions nominatives de tres mil cinc euros i sis cèntims d'euro de valor nominal cada una, íntegrament subscrites i desemborsades.  
Les accions es troben numerades correlativament del número 1 al 535, ambdós inclusivament.   
En representació d'estes accions s'emetrà un títol múltiple..  
Tercer  
Facultar expressament el president i el secretari del Consell d'Administració perquè qualsevol d'ells, solidàriament i de forma indistinta, comparega davant notari i eleve a públic, si cal, els acords anteriors, i els declare executats, i done una nova redacció a l'article 7 dels Estatuts socials, realitzant a l'efecte les manifestacions que foren necessàries. Se'ls faculta, així mateix, per a atorgar escriptures de rectificació o esmena de l'elevació a públic dels acords socials, així com per a realitzar totes les gestions que siguen necessàries a fi d'inscriure'ls en el Registre Mercantil.   
Quart   
Autoritzar el secretari del Consell d'Administració per a certificar el contingut de l'acta de la present Junta General Universal d'Accionistes i els acords presos.   
Estos acords es transcriuen literalment.   
No havent-se debatut més assumptes que els ressenyats en l'orde del dia, s'aprova l'acta corresponent a la present reunió de la Junta General Universal d'Accionistes de la mercantil Projecte Cultural de Castelló, SA.  
El present acord es publicarà en el Diari Oficial de la Generalitat Valenciana.   
Alacant, 13 de gener de 2006  
El vicepresident i secretari del Consell de la Generalitat,  
VÍCTOR CAMPOS GUINOT